b'\n_START_ARTICLE_\nShihan\n_START_PARAGRAPH_\nShihan on japanilainen arvonimi, joka japanilaisissa kamppailulajeissa my\xc3\xb6nnet\xc3\xa4\xc3\xa4n lajissa eritt\xc3\xa4in korkean tason saavuttaneelle henkil\xc3\xb6lle. Se eroaa my\xc3\xb6nt\xc3\xa4misperusteiltaan Sh\xc5\x8dg\xc5\x8d-arvo Hanshista, eik\xc3\xa4 n\xc3\xa4it\xc3\xa4 voi rinnastaa._NEWLINE_Eri kamppailulajien j\xc3\xa4rjest\xc3\xb6ill\xc3\xa4 on erilaisia vaatimuksia arvonimen my\xc3\xb6nt\xc3\xa4miselle, mutta l\xc3\xa4ht\xc3\xb6kohtaisesti shihan-arvonimen saadakseen tulee lajissa saavuttaa v\xc3\xa4hint\xc3\xa4\xc3\xa4n 6. danin vy\xc3\xb6arvo. Esimerkiksi Bujinkan Bud\xc5\x8d Taijutsussa arvon saavuttaakseen on jonkin toisen shihanin alettava kutsua henkil\xc3\xb6\xc3\xa4 kyseisell\xc3\xa4 arvonimell\xc3\xa4. Judossa puolestaan japanilainen opettaja tulee automaattisesti shihaniksi saavutettuaan 6. danin vy\xc3\xb6arvon. Aikikai aikidossa arvonimen voi my\xc3\xb6nt\xc3\xa4\xc3\xa4 vain lajiorganisaation p\xc3\xa4\xc3\xa4maja Aikikai Hombu Dojo._NEWLINE_Joissakin tapauksissa oikeus my\xc3\xb6nt\xc3\xa4\xc3\xa4 musta vy\xc3\xb6 (dan-arvo) oman lajinsa organisaation nimiss\xc3\xa4 on liitetty shihan-arvonimeen, mutta yleens\xc3\xa4 se ei ole suorassa yhteydess\xc3\xa4 dan-arvojen my\xc3\xb6nt\xc3\xb6oikeuksiin.'